Тиркеме

**Ченемдик укуктук актылардын долбоорлорун коомдук талкуулоонун бирдиктүү порталына ченемдик укуктук актылардын долбоорлорун жайгаштыруу жана талкуулоо тартиби**

**жөнүндө Жобо**

**1-глава. Жалпы жоболор**

1. Ушул Ченемдик укуктук актылардын долбоорлорун коомдук талкуулоонун бирдиктүү порталына ченемдик укуктук актылардын долбоорлорун жайгаштыруу жана талкуулоо тартиби жөнүндө жобо (мындан ары - Жобо) Ченемдик укуктук актылардын долбоорлорун коомдук талкуулоонун бирдиктүү порталын (мындан ары - бирдиктүү портал) колдонуунун эрежелерин белгилейт.

2. Ушул Жободо төмөнкүдөй түшүнүктөр колдонулат:

* 1. Бирдиктүү портал – электрондук аянтча, ал төмөнкүдөй максаттар үчүн түзүлгөн:

- Кыргыз Республикасынын ченемдик укуктук актыларынын долбоорлорун (мындан ары - ЧУА долбоору) онлайн режимде коомдук талкуулоону жүргүзүү үчүн;

- ЧУАнын долбоорун жылдыруунун жүрүшү жөнүндө маалымат берүү үчүн;

* 1. иштеп чыгуучу органдын администратору - иштеп чыгуучу органдын пайдаланууга укуктарды жооптуу адистердин ортосунда бөлүштүрүү үчүн жооптуу кызматкери;
  2. иштеп чыгуучу орган - ЧУАнын долбоорун иштеп чыгуу жана аны илгерилетүү укугуна ээ болгон субъект;
  3. жооптуу адис - иштеп чыгуучу органдын ЧУА долбоорун иштеп чыгууга, Бирдиктүү порталга коомдук талкуулоого жайгаштырууга жана илгерилетүүгө жооптуу кызматкери;
  4. ЧУА долбоорун илгерилетүү сап - ЧУА доолбоорун Бирдиктүү порталга жарыяланган учурдан тартып аны кабыл алуу жана расмий жарыялоо булактарында жарыяланган учурга чейинки этаптарды схемалык чагылдыруу.

3. Бирдиктүү порталга жарандардын жана юридикалык жактардын түздөн-түз укуктарына, эркиндиктерине, милдеттерине тиешелүү, коомдук мамилелерди жаңыдан жөнгө салууну киргизген ченемдик укуктук актылардын долбоорлору, ошондой эле ишкердикти жөнгө салуучу ченемдик укуктук актылардын долбоорлору жайгаштырылат.

**2-Глава. Бирдиктүү порталды сүрөттөө**

4. Бирдиктүү портал ченем чыгаруу субъекттери тарабынан иштелип чыккан ченемдик укуктук актылардын долбоорлору менен онлайн режиминде таанышуу жана талкуулоо боюнча бирдиктүү электрондук аянтча болуп саналат.

5. Бирдиктүү порталдын башкы бети төмөнкүдөй маалымат топтомунан турат:

1. жекече кабинетке кирүү үчүн навигациялык меню, көзү начар көргөндөр үчүн версияны жана тилди тандоо;
2. ЧУА долбоорлорун кеңейтилген издөө;
3. издөөнүн төмөнкү категорияларына бөлүү менен ЧУАнын долбоорлору:

- мыйзам долбоорлору, мыйзам алдындагы актылардын долбоорлору, жарандардын сунуштары;

- жөнгө салуу чөйрөсүндө;

- иштеп чыгуучу орган боюнча;

- акыркы жайгаштырылган боюнча;

- эң талкуулануучу боюнча;

1. порталдын функцияларын жарнамалоо блогу;
2. ченемдик укуктук актылардын долбоорлорун талкуулоо схемасы;
3. Бирдиктүү порталды пайдалануу жөнүндө жана учурдагы информация тууралуу статистикалык маалымат.

6. «Жарандардын сунуштары» бутагы катталган колдонуучуларга сунуштун зарылдыгын кыскача баяндоо менен укуктук ченемди түзүү же өзгөртүү боюнча сунуштарды түзүү мүмкүнчүлүгүн камсыз кылат. Бул учурда, башка колдонуучулар бул сунуш үчүн добуш калтырууга укугу бар.

Ченем жаратуучу субъекттер колдонуучу киргизген сунушка негизделген ЧУАнын долбоорун өз компетенциясынын чегинде демилгелөөгө укуктуу.

7. Навигациялык менюнун бөлүктөрүнүн бирине киргенде анын тийиштүү мазмуну ачылат.

8. Бирдиктүү порталдын статистикалык маалыматтары аны пайдалануу динамикасын чагылдырат жана төмөнкү маалыматтарды камтыйт:

* 1. ЧУАнын долбоорлорунун Бирдиктүү порталында жайгаштырылгандардын саны;
  2. коомдук талкуулоо стадиясында турган ЧУА долбоорлорунун саны;
  3. коомдук талкуулоо аяктаган ченемдик укуктук актылардын долбоорлорунун саны;
  4. кабыл алынган ЧУАлардын саны;
  5. калтырылган комментарийлердин саны;
  6. эске алынган комментарийлердин саны;
  7. катталган колдонуучулардын саны;
  8. жоопсуз калган комментарийлердин саны;
  9. жооп берүү мөөнөтүн бузуу менен калтырылган жооптордун саны;
  10. жайгаштырылган ЧУАларды ЧУАнын түрлөрү жана иштеп чыгуучулар боюнча бөлүштүрүү;
  11. Бирдиктүү порталдын активдүүлүгү (катышуу), кварталдык негизде;
  12. комментарий үчүн берилген добуштардын санынын негизинде кыйла популярдуу комментарийлер;
  13. калтырылган комментарийлердин жыштыгы жана саны боюнча бирдиктүү порталдын өтө активдүү колдонуучулары;
  14. комментарийге жооптордун саны боюнча алда канча активдүү ченем чыгаруучу субъекттер;
  15. ЧУАлардын эң көп каралып жаткан долбоорлору;
  16. Бирдиктүү порталда катталган ар бир өз алдынча ЧУА долбоорун иштеп чыгуучу жөнүндө, анын ичинде коомдук талкууга коюлган долбоорлордун саны жөнүндө; жайгаштырылган долбоорлорго сын-пикирлердин саны; комментарийлерге берилген жооптордун саны; белгиленген мөөнөттөн кечигип берилген жооптордун саны; жоопсуз калтырылган комментарийлердин саны ж.б.;
  17. мамлекеттик органдардын комментарийлерге жооп бербеген саны боюнча же мөөнөттү бузуу менен жооп бергендери боюнча антирейинг;
  18. ЧУА долбоорлорунун категориялар боюнча саны.

9. ЧУАнын конкреттүү долбоорун издөө зарыл болгондо Бирдиктүү порталды колдонуучулардан төмөнкү категорияларды камтыган кеңейтилген издөөнү пайдалануу мүмкүнчүлүгү болот:

1) долбоордун аталышы, тексти, идентификациялык номери боюнча.;

2) редакция боюнча;

3) ЧУА долбоорунун түрү боюнча;

4) ЧУАнын долбоорун иштеп чыгуучу боюнча;

5) ЧУА долбоорунун демилгечиси боюнча;

6) категориясы боюнча;

7) ЧУА долбоорун талкуулоо мезгили боюнча;

8) ЧУАнын долбоору жайгаштырылган мѳѳнѳтү боюнча;

9) ЧУА долбоорунун статусу боюнча;

10) кошумча фильтр боюнча:

- кыйла талкуулануучу;

- талкуу бүгүн аяктайт;

- каржылоону талап кылат;

- ишкердик жүргүзүүгө тиешелүү;

- соңку жайгаштырылган долбоорлор;

11) ачкыч сөздөр боюнча.

10. ЧУАнын долбоорунун аталышына алып келгенде тез тааныштыруу үчүн ушул ЧУА долбоорунун максаты кыскача чагылдырылат.

11. ЧУА долбоору менен таанышуу учурунда тийиштүү кошумча баракчада:

1) ЧУАдын долбооруна талкуунун жүрүшүн көзөмөлдөө жана аны Бирдиктүү порталда илгерилетүү үчүн жазылуу мүмкүндүгү;

2) ЧУАнын долбооруна кароолордун жана комментарийлердин саны;

3) баракчаны басып чыгаруу мүмкүндүгү;

4) ЧУАнын долбоорун илгерилетүү схемасы;

5) ЧУА долбоорунун паспорту, анын ичинде:

- ЧУА долбоорунун идентификациялык номери ачылат;

- порталда жарыялоо күнү;

- ЧУАнын долбоорунун түрү;

- ЧУАнын долбоорунун редакциясы (жаңы редакция же колдонуудагы ЧУАга өзгөртүүлөрдү киргизүү);

- ЧУАнын долбоорун иштеп чыгуучу;

- ЧУАнын долбоору тиешелүү болгон категориялар;

- ЧУАнын долбоору тиешелүү тармактар;

- ЧУА долбоорунун максаты;

- ЧУА долбоорунун негизги сөздөрү;

- ЧУАнын долбоорун кабыл алуу үчүн каржылоону талап кылуу жөнүндө маалымат;

- ЧУАнын долбоорунун ишкердик жүргүзүүгө тийгизген таасири жөнүндө маалымат;

- ЧУАнын долбоорунда пайдаланылган, колдонуудагы ЧУАларга шилтеме;

- коштоочу документтер ачылат.

6) аларды жүктөө мүмкүнчүлүгү үчүн мамлекеттик жана расмий тилдердеги ЧУА долбоорунун тексттери менен жүктөлгөн файлдар;

7) ЧУАнын долбоорунун тексти;

8) ЧУАнын долбоорун социалдык тармактарда бөлүшүү мүмкүнчүлүгү.

12. Бирдиктүү порталда ушул Тартипте каралган функциялык мүмкүнчүлүктөрү камтылган мобилдик чагылдыруу версиясына ээ.

**3-глава. Бирдиктүү порталды тескөө**

13. Бирдиктүү порталды жалпы башкарууну Кыргыз Республикасынын Юстиция министрлиги жүргүзөт (мындан ары - башкы администратор).

14. Башкы администратор төмөнкү функцияларды аткарат:

1) Бирдиктүү порталдын үзгүлтүксүз жана талаптагыдай иштөөсүн уюштурат;

2) иштеп чыгуучу органдардын администраторлоруна кирүү укугун берет;

3) Бирдиктүү порталды иштеп чыгуучуларга жана колдонуучуларга усулдук жана техникалык жардам көрсөтөт;

4) Бирдиктүү порталдын натыйжалуу иштөөсүнө багытталган башка функцияларды аткарат.

15. Башкы администратор иштеп чыгуучулар тарабынан түзүлгөн өтмөктөрдүн мазмунун толуктоого, өзгөртүүгө жана/же жок кылууга укуксуз.

16. Иштеп чыгуучу орган менен администраторду жана жооптуу адистерди өзүнүн чечими аныктайт. Администратор башкы администратордон Бирдиктүү порталга кирүү укугун алат жана жооптуу адистердин ортосунда кирүү укуктарын бөлүштүрөт.

17. Иштеп чыгуучу органдын администратору жооптуу адистерге кирүү укугун берүү жана башкы администратор менен өз ара иш алып баруу үчүн жоопкерчиликтүү.

18. Иштеп чыгуучу органдын жооптуу адистери төмөнкүдөй функцияларды аткарышат:

1) Бирдиктүү порталда коомдук талкуулоо жол-жоболорунан өтүү үчүн ченемдик укуктук актылардын долбоорлорун жайгаштырат;

2) жайгаштырылган ЧУАнын долбооруна келип түшкөн комментарийлерди көзөмөлдөйт жана аларга ушул Тартиптин 23-пунктунда белгиленген мөөнөттө жоопторду жарыялайт;

3) ЧУАнын долбоорун илгерилетүү этаптарын актуалдаштырат.

**4-глава. ЧУАнын долбоорлорун Бирдиктүү порталда жайгаштыруу тартиби жана аларды алга жылдыруу боюнча маалымат берүү**

19. ЧУАнын долбоорун Бирдиктүү порталда жайгаштыруу жооптуу адис тарабынан ЧУАнын түрүн тандоо, ага керектүү коштоочу документтерди, ошондой эле коомдук талкуулоо мөөнөтүн аныктоо менен башталат, талкуулоо мөөнөтү «Кыргыз Республикасынын ченемдик укуктук актылары жөнүндө» Кыргыз Республикасынын Мыйзамында белгиленген мөөнөттөн кем болбоого тийиш. Коомдук талкуулоонун мөөнөтүнүн башталышы болуп ЧУА долбоору Бирдиктүү порталда жарыяланган күндөн кийинки күн эсептелет.

20. Иштеп чыгуучу орган Бирдиктүү порталга ЧУА долбоорун «Кыргыз Республикасынын ченемдик укуктук актылары жөнүндө» Кыргыз Республикасынын Мыйзамы менен каралган коштоочу документтер тѳмѳнкүлѳр сыяктуу башка коштоочу документтер бирге жайгаштырат:

1) салыштырма таблица (ченемдик укуктук актыга өзгөртүүлөр жана (же) толуктоолор киргизилген же жаңы редакцияда баяндалган учурда);

2) эгерде ЧУАнын долбоору ишкердик жүргүзүүнү жөнгө салууга багытталган болсо, жөнгө салуучу таасирди талдоо;

3) иштеп чыгуучунун пикири боюнча коомдук талкуулоо үчүн маанилүү болгон башка документтер.

21. Бирдиктүү порталга жайгаштырылуучу ЧУА долбоорлору Кыргыз Республикасынын Жогорку Кеңешинин 2015-жылдын 26-июнундагы № 5389-V токтому менен бекитилген Мыйзам чыгаруу техникасы боюнча Нускамада жана Кыргыз Республикасынын Өкмөтүнүн 2017-жылдын 31-майындагы № 313 токтому менен бекитилген Кыргыз Республикасынын мыйзам алдындагы актыларынын долбоорлорун иштеп чыгуу боюнча нускамада белгиленген мыйзам чыгаруу техникасынын эрежелерине ылайык келүүгө тийиш.

22. ЧУАнын долбоору жана анын коштоочу документтери Бирдиктүү порталда жайгаштырылгандан кийин документтердин текстине өзгөртүүлөрдү киргизүүгө тыюу салынат.

23. Иштеп чыгуучу орган жайгаштырылган ЧУАнын долбооруна келип түшкөн комментарийлерге көз салат жана аларга онлайн режиминде жооп берет. Колдонуучунун комментарийине жоопту кароо жана жарыялоо мөөнөтү комментарий келип түшкөн күндөн тартып 7 иш күндү түзөт.

Ушул пункттун биринчи абзацында белгиленген мөөнөттө жооп берилбеген учурда жооптуу адис 30 календардык күндүн ичинде комментарийге жооп берүүгө мүмкүндүгү бар. Анда, мындай жооп «мөөнөттөрүн бузуу менен комментарийлерге жооптор» деген статуста болот.

24. Эгерде иштеп чыгуучу орган колдонуучунун комментарийи менен макул болсо, анда жооптуу адис «эске алынды» деген жооп жарыялайт. Колдонуучулардын комментарии менен макул болбогон учурда же толук эмес макул болсо, жооптуу адис «эске алынды» же «жарым-жартылай эске алынды» деген жоопторду жарыялайт, жана иштеп чыгуучу органдын чечиминин жүйөлөнгөн позициясын жайгаштырат.

25. Даттануулар болгон жана уят сөздөрдү, сөз айкаштарын камтыган, ошондой эле жарнаманы же спамды камтыган комментарийлер, иштеп чыгуучу органдын жооптуу адиси тарабынан жабылууга тийиш.

26. Коомдук талкуулоонун мөөнөтү бүткөндөн кийин, колдонуучулардын комментарийлери система тарабынан кабыл алынбайт.

27. Колдонуучулардан келип түшкөн комментарийлерди кароонун жыйынтыгы боюнча, коомдук талкуулоо жол-жобосу бүткөндөн кийин толукталып иштелип чыккан ЧУАнын долбоорунун редакциясы, маалымат үчүн «Илгерилетүү тарыхы» бөлүмүндө жайгаштырылат.

28. ЧУА долбоорун коомдук талкуулоо жол-жоболору аяктагандан кийин система өткөрүлгөн коомдук талкуулоо боюнча отчетту автоматтык түрдө түзөт жана жарыялайт, аны ЧУА долбоорун илгерилетүү сабына жарыялайт.

29. Бирдиктүү порталда ЧУАнын долбоорлорунун иштеп чыгуучу орган тарабынан илгерилетилгени жөнүндө маалымат берилет.

30. ЧУАнын талкууланган долбоорун андан ары илгерилетүү жөнүндө маалыматка калктын жеткиликтүүлүгүн камсыз кылуу максатында жооптуу адис ЧУА долбоорун жылдырууну андан ары актуалдаштырууга милдеттүү.

31. Ар бир жаңы этапта иштеп чыгуучу орган калктын маалыматка жетүүсүн камсыз кылуу үчүн ЧУАнын долбоорун жылдыруунун жүрүшү жөнүндө маалыматты жайгаштырат.

1. Маалымат төмөнкү документтер менен коштолушу мүмкүн:
   1. ЧУА долбоорун талкуулоо боюнча коомдук угуулардын, тегерек столдордун протоколдору;
   2. коррупцияга каршы жүргүзүлгөн экспертиза боюнча корутундулар;
   3. Кыргыз Республикасынын Жогорку Кеңешинин депутаты демилгелеген мыйзам долбооруна Кыргыз Республикасынын Министрлер Кабинетинин корутундусу;
   4. ЧУАнын долбоорун кызыкдар тараптар менен макулдашуу убагында келип түшкөн сунуштардын жана сын-пикирлердин жыйынды таблицасы;
   5. мыйзам долбоорун Кыргыз Республикасынын Жогорку Кеңешинин комитеттери тарабынан кароонун жыйынтыктары;
   6. Кыргыз Республикасынын Жогорку Кеңешинин жыйналыштарынын стенограммалары;
   7. кабыл алынган Мыйзамга Кыргыз Республикасынын Президентинин келип түшкөн каршы пикирлери;
   8. ЧУАны расмий жарыялоонун жана ЧУАнын мамлекеттик реестрине киргизүүнүн датасы жана булагы;
   9. башка документтер.

33. Иштеп чыгуучу орган жайгаштырылган ЧУАнын долбоору боюнча маалыматтарды өз убагында жана талаптагыдай жаңыртпагандыгы үчүн, ЧУАнын жайгаштырылган долбоорлоруна келип түшкөн комментарийлерге жоопторду бербегендиги же жооп берүү мөөнөттөрүн бузгандыгы үчүн ушул Тартиптин 25-пунктунда сыпатталган критерийлерге туура келбеген комментарийлерди жашыргандыгы үчүн жоопкерчилик тартат.

34. Бирдиктүү порталдын функциялык жана техникалык пайдалануу мүмкүнчүлүктөрүнө толук баяндама иштеп чыгуучулар тарабынан «Мамлекеттик кызматчыларга» кошумча барагында каралган иштеп чыгуучунун колдонмосунда бекитилген.

**5-глава. Жарандар үчүн Бирдиктүү**

**порталды пайдалануу тартиби**

35. Бирдиктүү порталды жарандар тарабынан колдонуу каттоо жок болгон учурда да, катталган колдонуучулар тарабынан да жүргүзүлүшү мүмкүн. Катталбаган колдонуучулар үчүн ЧУАнын жайгаштырылган долбоорлорунун тексттери менен таанышуу, аларды көчүрүп алуу жана басып чыгаруу функциясы жеткиликтүү болот. ЧУА долбооруна комментарийди жайгаштыруу үчүн каттоодон өтүү керек. Колдонуучуларды каттоо электрондук почта аркылуу же коомдук тармактарда катталган аккаунт аркылуу жүзөгө ашырылат.

36. Бирдиктүү порталда катталууда жарандар ушул Тартиптин 37 жана 38-пункттарында баяндалган пайдалануу үчүн макулдашуунун шарттарына, ошондой эле Бирдиктүү порталда жайгашкан пайдалануу үчүн макулдашуунун шарттарына макул болушат.

37. Катталган пайдалануучулар төмөнкү укуктарга ээ:

1. коомдук талкуулоо мезгилинде ЧУА долбоорлоруна комментарийлерди калтырууга;
2. өздөрүнүн комментарийлерине жүйөлүү жооп алуу;
3. жөнгө салуунун кызыктырган чөйрөлөрүнө же иштеп чыгуучуларга карата жаңы ЧУА долбоорлору жөнүндө Бирдиктүү порталда жаңылыктарды жөнөтүү үчүн жазылууга;
4. социалдык тармактарда ЧУА долбоорлору жөнүндө маалымат алмашууга;
5. ЧУАны түзүү же өзгөртүү боюнча сунуштарды киргизүүгө;
6. Бирдиктүү порталды пайдалануу эрежелери сакталбаган учурда даттануу берүүгө, даттануу «Жарандардын кайрылууларын кароо тартиби жөнүндө» Кыргыз Республикасынын Мыйзамында белгиленген тартипте иштеп чыгуучу орган тарабынан каралат.
7. өздүк кабинетинде Бирдиктүү порталды өзүнүн пайдалануусунун тарыхын менен көрүүгө.

38. Катталган колдонуучулар төмөнкү милдеттерди өзүнө алат:

1) адептүү жүрүм-турумдун ченемдерин жана цензураны сактоого;

2) ЧУА долбоорунун маани-маңызы жана концепциясы боюнча комментарийлерди калтырууга;

3) башка пайдалануучулардын пикирин жана укуктарын урматтоого;

4) ЧУАнын долбоорун коомдук талкуулоонун максаттарына дал келбеген спам, рекламаны жана башка комментарийлерди пайдаланбоого.

39. Иштеп чыгуучу орган жарандардын сунушталган демилгелерине «Жарандардын сунуштары» кошумча барагындагы жоопторду Кыргыз Республикасынын «Жарандардын кайрылууларын кароо тартиби жөнүндө» Мыйзамында каралган мөөнөттө жарыялоого милдеттүү.

40. Жооптуу иштеп чыгуучу орган «Жарандардын сунуштары» бөлүмүндөгү сунушту демилгелеген колдонуучу тарабынан аныкталат.

41. Жаңы ЧУА долбоорлору жөнүндө кабарды алуу үчүн колдонуучулар электрондук почта дарегин калтыруу менен, аларды кызыктырган жөнгө салуу чөйрөсүнө же иштеп чыгуучуларга жазылышат. Система колдонуучу тарабынан тандалган категорияларга ылайык жаңы ЧУА долбоорлору жөнүндө жаңылыктарды жазылуучулар арасында автоматтык түрдө жайылтат.

42. Бирдиктүү порталды пайдалануунун функциялык жана техникалык мүмкүнчүлүктөрүнүн толук баяндамасы «Колдонуучуларга» барагында Бирдиктүү порталды пайдалануучунун колдонмосунда бекитилген.

**6-глава. Мониторинг**

43. Башкы администратор кварталдык негизде Бирдиктүү порталдын иштөөсүнүн натыйжалуулугун мониторингдейт, мониторинг өзүнө төмөнкүлөрдү камтыйт:

1) Бирдиктүү порталдын тутумунун туура жана өз убагында иштешин көзөмөлдөө;

2) Бирдиктүү порталда автоматтык түрдө эсептелүүчү жооптордун статистикасына ылайык колдонуучулардын комментарийлерине иштеп чыгуучулардын жоопторуна көз салуу;

3) ЧУА долбоорлорун бир учурда Министрлер Кабинетинин сайтына жана Бирдиктүү порталга жайгаштырууга көз салуу.

44. Бирдиктүү порталдын иштөөсүнүн натыйжалуулугуна көз карандысыз мониторинг жүргүзүү үчүн башкы админситратордун жана жарандык коомдун өкүлдөрүнөн турган туруктуу мониторинг жүргүзүүчү көз карандысыз координациялык орган түзүлөт.

Көз карандысыз мониторинг календардык жылдын жыйынтыгы боюнча, ал аяктаган күндөн тартып үч айдан кечиктирилбестен жүргүзүлөт.

45. Мониторингдин жыйынтыгы Брдиктүү порталда жарыяланат.